Diari Oficial de la Generalitat Valenciana


Sumari del DOGV 8741, del 17-02-2020 (2020/1149)

Informació pública de l'aprovació de l'informe ambiental i territorial estratègic de la modificació puntual del Pla general relatiu a l'obertura d'un nou carrer des del carrer Calvari fins a la plaça Doctor Félix Rodríguez de la Fuente.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8741

Data del DOGV
:   17-02-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1149


Data del document
:   07-02-2020

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'en Berenguer
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Pla general relatiu a l'obertura d'un nou carrer des del carrer Calvari fins a la plaça Doctor Félix Rodríguez de la Fuente. [2020/1149]  
En compliment del que es disposa en l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret d'Alcaldia núm. 2020-0191, de data 5 de febrer de 2020, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general (obertura d'un nou carrer des del carrer del Calvari fins a la plaça del Doctor Félix Rodríguez de la Fuente). L'informe ambiental i estratègic es troba inserit en el portal de transparència de l'Ajuntament de Canet d'en Berenguer: https://canetdenberenguer.sedelectronica.es/transparency/4f94eb9b-8055-4b3b-8870-f70c995e9c2d/  
  
El tenor literal de la Resolució d'alcaldia núm. 2020-0191, de data 5 de febrer de 2020, és el següent:  
«Vist l'expedient núm. 640/2019 instruït sobre modificació puntual del Pla general (obertura d'un nou carrer del carrer del Calvari a la plaça del Doctor Félix Rodríguez de la Fuente).  
Considerant que en la sessió ordinària celebrada el dia 19 de setembre de 2019 es va aprovar per unanimitat pel Ple de la corporació sotmetre el document que conté l'esborrany del pla o programa i el document inicial estratègic a consultes de les administracions públiques afectades, d'acord amb l'article 49.1, apartat b d'aquesta llei i persones interessades, per un termini de trenta dies hàbils, mitjançant la publicació d'anuncis en el Diari Oficial de la Generalitat Valenciana, en els taulers d'anuncis municipals i en la pàgina web de l'ajuntament.  
  
Considerant que en la pàgina web de l'Ajuntament i en el Diari Oficial de la Generalitat Valenciana núm. 8673, de 8 de novembre de 2019, es va publicar l'anunci pel qual es va aprovar en el Ple, en la sessió de data 19 de setembre de 2019, a l'efecte de l'avaluació ambiental i estratègica, acordar sotmetre el document que conté l'esborrany del pla o programa i el document inicial estratègic d'aquesta modificació, a consultes de les administracions públiques afectades d'acord amb l'article 49.1, apartat b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana i a totes les persones, associacions, plataformes o col·lectius que s'hagen pronunciat o aportat suggeriments en la fase prèvia a la redacció del pla o programa, per un termini de trenta dies hàbils. Així mateix, es van dirigir consultes a la Direcció General d'Ordenació del Territori, Urbanisme i Paisatge. Durant aquest període de consultes no s'han presentat al·legacions.  
Considerant que, de conformitat amb el que es disposa en l'article 51.2 LOTUP, una vegada rebuts els pronunciaments de les administracions públiques afectades i persones interessades, o transcorregut el termini atorgat per a això, l'òrgan ambiental i territorial elaborarà i remetrà a l'òrgan promotor i a l'òrgan substantiu (el Ple) una resolució d'informe ambiental i territorial estratègic, per considerar, d'acord amb els criteris de l'annex VIII de la Llei 5/2014, de 25 de juliol, que el programa no té efectes significatius sobre el medi ambient i el territori, i es resoldrà l'avaluació ambiental i territorial estratègica pel procediment simplificat i s'indicarà la procedència de la tramitació del programa.  
  
Considerant que conforme al que es disposa en l'article 48.c LOTUP, l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els casos següents:  
  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
Considerant que de l'articulat de la Llei 7/1985, de 2 d'abril, reguladora de les bases de règim local (LRBRL), resulta que la competència en matèria d'avaluació ambiental territorial i estratègica no està assignada a cap òrgan, per la qual cosa, sobre la base de la competència residual atorgada per l'article 21.1.s d'aquest text legal, és l'alcaldia-presidència de la corporació, qui té, en el present procediment, la condició d'òrgan ambiental i territorial municipal.  
Considerant l'informe ambiental i territorial estratègic favorable emés per l'arquitecta municipal de data 09.01.2020, per considerar, d'acord amb els criteris de l'annex VIII de la LOTUP, que la modificació puntual del Pla general (obertura d'un nou carrer per als vianants del carrer del Calvari a la plaça de Doctor Félix Rodríguez de la Fuente) no té efectes significatius sobre el medi ambient i el territori, per la qual cosa el procediment d'avaluació simplificada és suficient per a això.  
  
Considerant el que es disposa en la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara en avant, LOTUP); la Llei 21/2013, de 9 de desembre, d'avaluació ambiental; la Llei 7/1985, de 2 d'abril, reguladora de les bases de règim local, i altres disposicions de pertinent i general aplicació, resolc:  
  
Primer  
emetre una resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general per a l'obertura d'un nou carrer per als vianants del carrer del Calvari a la plaça del Doctor Félix Rodríguez de la Fuente; tot això per considerar que no té efectes significatius sobre el medi ambient, d'acord amb els criteris de l'annex VIII de la LOTUP, de manera que correspondrà continuar la tramitació de conformitat amb el que es disposa en la LOTUP o amb la legislació sectorial corresponent.  
  
Segon  
Donar compte d'aquesta resolució al Ple de l'Ajuntament, com a òrgan substantiu.  
  
Tercer  
ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), deixant constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV no s'ha aprovat la modificació puntual en termini de quatre anys des que siga publicada. En aquest cas, s'hauria d'iniciar novament el procediment d'avaluació ambiental i territorial estratègica.  
  
  
Quart  
la present resolució no serà susceptible de cap recurs, per no ser un acte definitiu en via administrativa, sense perjudici dels que, si és el cas, siguen procedents en via judicial contenciosa administrativa enfront de la disposició de caràcter general que haja aprovat el pla, o bé, sense perjudici dels que siguen procedents en via administrativa enfront de l'acte, si és el cas, d'aprovació del pla; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents (article 51.7 LOTUP).  
Informa i proposa el tècnic de gestió encarregat, disposa l'alcaldia i dona fe la secretaria general, a Canet d'en Berenguer, el 5 de febrer de 2020.»  
  
Canet d'en Berenguer, 7 de febrer de 2020..- L'alcalde: Pere Joan Antoni Chordá».